NS Hjelpeorganisasjon

NS Hjelpeorganisasjon, også skrevet N. S. Hjelpeorganisasjon og forkorta NSH, var en særorganisasjon underlagt det nasjonalsosialistiske partiet Nasjonal Samling (NS) under andre verdenskrig i Norge. Organisasjonens sosiale hjelpearbeid var retta mot alle nødstilte i landet, ikke bare medlemmer av partiet. NSH fikk betydelig omfang med virksomhet i alle fylker.''Nasjonal Samlings organisasjon i Norge 1940–1945 (PDF), Prosjektet «Norge under okkupasjonen»

Organisasjonen ga blant annet «familietilskudd til barnerike familier»NS 8. riksmøte 1942 (utgitt 1943, side 78), samla inn bidrag til Landshjelpen, åpna barnehjemFilmavisens propagandareportasje om NS Hjelpeorganisasjons barnehjem i Asker 1943 og kontrollstasjoner for mor og barnParti og plakat : NS 1933-1945 (om propagandaplakater for Nasjonal samling) og dreiv feriekolonier for barn fra Oslo.Filmavisens propagandareportasje om feriekoloniene til NS Hjelpeorganisasjon 1944 NSH samarbeida med andre frivillige hjelpeorganisasjoner etter krigsulykkene i Bergen 1944.Det Frivillige hjelpearbeid i Bergen og Laksevåg etter krigsulykkene i 1944 (1949)

NS Hjelpeorganisasjon ble leda av Erling Traaholt fra 1943. Traaholt, som opprinnelig kom fra arbeiderpressen, hadde vært LOs pressesjef i 1941 og fylkesleder for NSH i Buskerud og Vestfold fra 1942. Som landsleder i NSH forvalta han seks millioner kroner til hjelpearbeid under krigen. På grunn av «sitt arbeide i NS på en sosialt innstilt måte» fikk han en mildere dom under landsvikoppgjøret.Tore Pryser: Arbeiderbevegelsen og Nasjonal samling : om venstrestrømninger i Quislings parti (utgitt 1991, side 106)

Emblemet for NSH var dekorert med «livsrunen» algiz (elhaz), et treforma runetegn som særlig SS brukte som symbol på liv og fødsel i flere sammenhenger, blant annet for Lebensborn-hjemmene. NSH-merket var hvitt og rødt.

Se også
 Nationalsozialistische Volkswohlfahrt (NSV, «Nasjonalsosialistisk folkevelferd»), velferdsorganisasjon i Hitler-Tyskland 1933–1945

Referanser

Eksterne lenker
 Partiforordninger 1941 og 1942 om arbeidsoppgavene til NS Hjelpeorganisasjon
 Instruks om behandling av søknader om støtte fra NS hjelpeorganisasjon (1942)

Kategori:Nasjonal Samling
Kategori:Humanitære hjelpeorganisasjoner
Kategori:Organisasjoner etablert i 1941
Kategori:Organisasjoner opphørt i 1945
Kategori:Fattigdom